recursal/SuperWikiNEXT-32B huggingface dataset:
**வீடுகட்டிய இருவரின் உவமை** இயேசு புதிய ஏற்பாட்டில் கூறிய உவமான கதையாகும். இது மத்தேயு 7:24-27 இல் கூறப்பட்டுள்ளது. இயேசுவின் போதனையை பின்பற்றுபவர்கள் அறிவாளிகள் என பொருள்படும்படி கூறினார்.

உவமை
----

இருவர் வீடு கட்டத்தொடங்கினர். ஒருவன் அறிவாளி தனது வீட்டை பாறை மீது கட்டுகிறான். அறிவிலியான மற்றவன் தனது வீட்டை மணல் மீது கட்டுகிறான். பின்னர் மழை பெய்தது; ஆறு பெருக்கெடுத்து ஓடியது; பெருங்காற்று வீசியது ஆனால் பாறை மீதிருந்த வீடோ விழாமல் நின்றது ஏனெனில் பாறையின் மீது அடித்தளம் இடப்பட்டிருந்ததால் "பாறை மேல் வீடு" விழவில்லை. ஆனால் மணல் மீது கட்டப்பட்ட வீடோ அழிந்த்து.

பொருள்
------

இந்த உவம்மையின் பொருளானது ; இயேசு சொன்ன இவ் வார்த்தைகளைக் கேட்டு அதன்படி நடக்கிறவன் இயேசு எனும் பாறை மீது தனது அடித்தளத்தை இடுகிறான். ஆனால், அறிவிலியோ அவர் சொற் கேளாமல் போவதால் மணல் மீது தன் அடித்தளத்தை இடுகிறான்.

இறை சொல் கேட்கும் அறிவாளிகள், உலகில் வரும் சோதனைகள் மழை பெய்து பெருக்கெடுத்த ஆறு போல வந்தாலும் அம்மனிதன் (வீடு) பாவ வழிகளுக்குள் விழமாட்டான். ஏனெனில் பாறையான இயேசுவின் சொற்கள் மீது அவன் அடித்தளம் இடப்பட்டிருந்தது.

ஆனால் இயேசு சொன்ன வார்த்தைகளின் படி செயல்படாத எவரும் மணல்மீது தம் வீட்டைக் கட்டிய அறிவிலிக்கு ஒப்பாவார். உலகில் வரும் சோதனைகள் மழை பெய்து பெருக்கெடுத்த ஆறு போல வரும்போது அம்மனிதன் பாவ வழிகளுக்குள் விழுந்துவிடுவான். ஏனெனில் பாறையான இயேசுவின் சொற்கள் மீது அவன் அடித்தளம் இடப்பட்டவில்லை.

இவற்றையும் பார்க்கவும்
----------------------

* இயேசுவின் உவமைகள்

உசாத்துணை
---------

* கத்தோலிக்க கலைக்களஞ்சியம் உவமைகள்
* தமிழ் விவிலியம்

வெளியிணப்புகள்
--------------

* தமிழ் கிறிதவ சபை பரணிடப்பட்டது 2006-10-07 at the வந்தவழி இயந்திரம்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Amata|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***வேலைக்காரி அந்துப்பூச்சி (Amata passalis***) என்பது விட்டில்பூச்சி இன, எபெபீட குடும்பத்தைச் சேர்ந்த ஒரு பூச்சி ஆகும். இது இலங்கை, இந்தியா ஆகிய இடங்களில் காணப்படுகிறது.

விளக்கம்
--------

இவை 3.5 செ.மீ. நீளம் கொண்டவை. இவை நேராக இல்லாமல் குறுக்குமறுக்காகப் பறக்கக்கூடியன. பகலில் இரவு ஆகிய இருசமயங்களிலும் நடமாடக்கூடியன. செங்குத்தான பகுதிகளில் இறக்கைகளை விரித்துவைத்தே உட்காரக்கூடியன. பொதுவாக அந்திப்பூச்சிகள் வண்ணத்துப்பூச்சிகளை ஒத்த இறக்கை வடிவத்தையே பெற்றிருக்கும். ஆனால் இந்த அந்திப்பூச்சி பார்ப்பதற்குக் குளவியைப் போன்ற தோற்றத்தைக் கொண்டிருக்கிறது. எதிரிகளிடமிருந்து பாதுகாத்துக்கொள்ளவே இப்படிப்பட்ட உடல் தகவமைப்பைப் இவை பெற்றுள்ளன.

மேற்கோள்கள்
-----------

1. ↑  Amata at funet
2. ↑  ஆதி வள்ளியப்பன் (30 திசம்பர் 2017). "குளவி போன்றொரு பூச்சி". *கட்டுரை*. தி இந்து தமிழ். 30 திசம்பர் 2017 அன்று பார்க்கப்பட்டது.
இக்கோட்டுருவில் இரட்டைப்படை என்ணிக்கையில் அதாவது 2, 4, 5, 6 எனும் நான்கு முனைகள் ஒற்றைப்படை கூடுகையெண் உடையனவாக உள்ளன. அனைத்து முனைகளின் கூடுகையெண்களின் கூட்டுத்தொகை = 2 + 3 + 2 + 3 + 3 + 1 = 14 ஆகும். இது விளிம்புகளின் என்ணிக்கையைப்போல் இருமடங்கு.
கோட்டுரு கோட்பாட்டில் **கைகொடுத்தல் துணைத்தேற்றம்** அல்லது **கைகுலுக்கல் துணைத்தேற்றம்** (*handshaking lemma*) என்பதன்படி, ஒவ்வொரு முடிவுறு திசையில்லா கோட்டுருவிலும் ஒற்றைப்படை எண்ணிக்கையிலான இணைப்பைக் (முனையைத் தொட்டுக்கொண்டிருக்கும் விளிம்புகளின் எண்ணிக்கை-கூடுகையெண்) கொண்டிருக்கும் முனைகளின் எண்ணிக்கை இரட்டைப்படை எண்ணாக இருக்கும்.

பேச்சு வழக்கில் கைகொடுத்தல் தேற்றப்படி, ஒரு கூட்டத்திலுள்ளவர்களில் சிலர் ஒருவருக்கொருவர் கைகொடுக்கும்போது ஒற்றைப்படை எண்ணிக்கையில் பிறநபர்களின் கைகளைத் தொட்ட நபர்களின் எண்ணிக்கையானது இரட்டைப்படை எண்ணாக இருக்கும்.

கைகொடுத்தல் துணைத்தேற்றமானது கீழ்வரும் கூடுகையெண்களின் கூட்டுத்தொகை வாய்பாட்டின் (degree sum formula) விளைவாகப் பெறப்படுகிறது:

{\displaystyle \sum \_{v\in V}\deg v=2|E|}
இங்கு V என்பது முனைப்புள்ளிகளின் கணம் எனவும், E என்பது இணைப்புக்கோடுகளின் (விளிம்புகள்) கணம் எனவும் கொள்க. இத்தேற்றமானது கணிதவியலாளர் லியோனார்டு ஆய்லர் 1736-ல் வெளியிட்ட "Seven Bridges of Königsberg" என்ற புகழ்பெற்ற புத்தகத்தில் இடம்பெற்றுள்ளது.

சீரான கோட்டுருக்கள்
-------------------

கூடிகையெண்களின் கூட்டுத்தொகை வாய்பாட்டின்படி, *n* முனைகள் கொண்ட எந்தவொரு *r*-சீரான கோட்டுருவும் nr/2 இணைப்புக்கோடுகளை கொண்டிருக்கும். குறிப்பாக, r என்பது ஒற்றைப்படை எண் எனில், இணைப்புக்கோடுகளின் எண்ணிக்கை *r* -ஆல் வகுபடும்.

முடிவிலாக் கோட்டுருக்கள்
------------------------

கைகொடுத்தல் துணைத்தேற்றப்படி அமையாத முடிவிலாக் கோட்டுரு
முடிவிலாக் கோட்டுருக்களுக்கு கைகொடுத்தல் துணைத்தேற்றம் பொருந்தாது. ஒற்றைப்படை கூடுகையெண்களைக் கொண்ட முனைகளின் எண்ணிக்கையை இரட்டைப்படை எண்ணாகக் கொண்டிருக்கும் முடிவிலாக் கோட்டுருக்களுக்கும்கூட, கைகொடுத்தல் துணைத்தேற்றம் பொருந்தாது.

மேற்கோள்கள்
-----------

1. ↑  Aldous, Joan M.; Wilson, Robin J. (2000), "Theorem 2.2", *Graphs and Applications: an Introductory Approach*, Undergraduate Mathematics Series, The Open University, Springer-Verlag, p. 44, ISBN 978-1-85233-259-4

உசாத்துணை
---------

1. Cameron, Kathie; Edmonds, Jack (1999), "Some graphic uses of an even number of odd nodes", Annales de l'Institut Fourier, 49 (3): 815–827, doi:10.5802/aif.1694, MR 1703426.\*
2. Euler, L. (1736), "Solutio problematis ad geometriam situs pertinentis" (PDF), Commentarii Academiae Scientiarum Imperialis Petropolitanae, 8: 128–140. Reprinted and translated in Biggs, N. L.; Lloyd, E. K.; Wilson, R. J. (1976), Graph Theory 1736–1936, Oxford University Press. \*\*
3. Papadimitriou, Christos H. (1994), "On the complexity of the parity argument and other inefficient proofs of existence", Journal of Computer and System Sciences, 48 (3): 498–532, doi:10.1016/S0022-0000(05)80063-7, MR 1279412.\*\*\*
4. Thomason, A. G. (1978), "Hamiltonian cycles and uniquely edge colourable graphs", Advances in Graph Theory (Cambridge Combinatorial Conf. Trinity College, Cambridge, 1977), Annals of Discrete Mathematics, 3, pp. 259–268, doi:10.1016/S0167-5060(08)70511-9, MR 499124.\*\*\*\*
**கைசிகப் புராண உரை** கன்னும் நூல் வைணவ இலக்கிய ஆசிரியர் பட்டர் என்பவரால் செய்யப்பட்டது. இதன் காலம் 12-ஆம் நூற்றாண்டு. 

கைசிகம் என்பது ஒருவகைப் பண். தமிழகத்தின் திருநெல்வேலி மாவட்டத்தில் உள்ள திருக்குறுங்குடி என்னும் ஊரில் வாழ்ந்த பாணர் குல திலகம் நம்பாடுவார் அவ்வூர் நம்பி (திருமால்) கோயிலில் வழக்கமாக யாழிசை கூட்டிப் பண் பாடிவந்தான். ஒரு நாள் அவன் கைசிகப் பண்ணைப் பாடினான். அந்தப் பாட்டின் பலத்தால் அவன் 'பிரமராக்கதன் தேவன்' நிலை எய்தினான். 

வடமொழி வராக புராணத்தில் இந்தச் செய்தியைச் சொல்லும் பகுதி 92 சுலோகங்கள் கொண்டது. இதனைப் பட்டர் தமிழில் உரையாக எழுதியுள்ளார். 

இவர் உரையில் ஒரு பகுதி

"தமக்குப் பாடுவான் பெறும் பேறு சொல்லுகிறோம்; யாவனொருவன் கார்த்திகை மாசத்துச் சுக்லபக்ஷ த்வாதசி யன்றைய தினம் நம்முடைய சந்நதி முன்பே வந்து இந்தக் கைசிக பெருமையை வாசிக்கிறான், யாவனொருவன் கேட்கிறான், அவர்களும் 'சூழ்ந்திருந்து ஏத்துவார் பல்லாண்டே' என்றும் சொல்லுகிறபடியே நமக்குப் பல்லாண்டு பாடிக்கொண்டு ஆத்மானுபவம் பண்ணிக்கொண்டிருப்பார்கள் காணும் - என்று நாச்சியாரைப் பார்த்துப் பெருமாள் அருளிச்செய்தார். இப்படி அருளிச்செய்த வார்த்தை கேட்டு நாச்சியாரும் பயணத்தால் உண்டான இளைப்பெல்லாம் தீர்த்து இக்கரண ரூபமாய் இருப்பதொரு உபாய வைபவமிருந்தபடியென் - என்று க்ருதார்த்தையானாள்."

இதனையும் காண்க
--------------

* நம்பாடுவார்
* கைசிக ஏகாதசி
* கைசிக புராண நாடகம்

மேற்கோள்கள்
-----------

1. ↑  கைசிக ஏகாதசியின் மகிமை
2. ↑  அனைத்து தோசங்களைப் போக்கி மோட்சம் தரும் கைசிக ஏகாதசி விரதம்!

வெளி இணைப்புகள்
---------------

* கைசிக ஏகாதசியின் பெருமை - காணொளி - பகுதி 1
* கைசிக ஏகாதசியின் பெருமை - காணொளி - பகுதி 2- காணொளி
**வீட்டு வடிவமும் பண்பாடும்** (House Form and Culture) என்பது கட்டிடக்கலைஞரும், கட்டிடக்கலைத் துறைப் பேராசிரியருமான அமாசு ராப்பப்போர்ட் என்பவர் ஆங்கிலத்தில் எழுதிய ஒரு நூல் ஆகும். பிரென்டிசு-ஆல் பண்பாட்டுப் புவியியல் தொடரின் ஒரு பகுதியாக இந்நூல் 1969 ஆம் ஆண்டில் வெளியிடப்பட்டது. உலகெங்கிலும் வாழும் பல்வேறு சமுதாயங்களில் புழக்கத்தில் இருக்கும் வீடுகளின் வடிவங்களைப் பண்பாட்டுக் காரணிகளே தீர்மானிக்கின்றன என்பதை இந்நூல் நிறுவமுயல்கிறது. 20 ஆம் நூற்றாண்டின் அறுபதுகளில், உலகம் முழுவதிலும் உள்ள சாதாரண மக்களுடைய கட்டிடங்களைக் கட்டிடக்கலையின் ஆய்வுப் பரப்புக்குள் கொண்டு வருவதில் இந்நூலின் பங்களிப்பு மிகவும் முக்கியமானது.

நோக்கம்
-------

பல ஆண்டுகள் ஒரு சூழல் வடிவமைப்பாளரின் நோக்கில், தொடக்கநிலை மற்றும் நாட்டார் கட்டிடங்கள், குடியிருப்புக்கள் என்பவை தொடர்பில் செய்த ஆய்வுகளின் விளைவே இந்நூல் என்று தனது முன்னுரையில் குறிப்பிட்டுள்ளார் நூலாசிரியர். இத்தகைய கட்டிடங்களை உருவாக்கும் காரணிகள் அவற்றுக்குத் தெளிவானவையும், அடையாளம் காணத்தக்கவையுமான இயல்புகளை அளிக்கின்றன என்றும் அவர் குறிப்பிடுகின்றார். அவற்றிலிருந்து தற்காலத்துக்குத் தேவையான பாடங்களைப் பெற்றுக்கொள்வதே ஆசிரியரது நோக்கமாகக் காட்டப்படுகிறது.

உள்ளடக்கம்
----------

வீடுகளின் வடிவங்களைத் தீர்மானிக்கும் காரணிகள் எவை என்னும் கேள்விக்கு விடையாகப் பல்வேறு காரணிகளை முன்வைத்துக் கோட்பாடுகள் முன்மொழியப்பட்டுள்ளன. தட்பவெப்ப நிலையும் அதன் பாதிப்புக்களிலிருந்து பாதுகாத்துக் கொள்வதற்கான தேவையுமே வீடுகளின் வடிவங்களைத் தீர்மானிக்கிறது என்பது ஒரு கொள்கை. கட்டிடப் பொருட்கள், கட்டுமானமுறை, தொழில்நுட்பம் என்பனவே இக் காரணிகள் என்பது இன்னொரு கருத்து. கட்டிடக்களம், பாதுகாப்புத் தேவைகள், பொருளாதாரம், சமயம், என்பவற்றையும் இத்தகைய காரணிகளாக முதன்மைப்படுத்திய கோட்பாடுகள் உள்ளன. இக் காரணிகள் வீட்டு வடிவத்தில் தாக்கங்களை ஏற்படுத்துகின்றன என்பதை ஏற்றுக்கொள்ளும் ராப்பப்போர்ட், முதன்மைக் காரணியாக விளங்குவது பண்பாடே என்கிறார். உலகின் பல பகுதிகளிலும் வாழும் பல சமுதாயங்களிலிருந்து எடுத்துக்காட்டுகளைப் பயன்படுத்தி எடுத்துக் கொண்ட பொருளை விளக்குகிறது இந்த நூல்.

குறிப்புக்கள்
-------------

1. ↑  Rapoport, Amos. 1969, பக். vii

உசாத்துணைகள்
------------

* Rapoport, Amos. *House Form and Culture*, Prentice-Hall Cultural Geography Series, New Jersey, 1969.
**சங்ககால விழாக்கள்** தமிழ்நாட்டில் சங்ககாலத்தில் நடைபெற்றவை. அவை சங்ககாலத்தில் பெரிதும் போற்றப்பட்ட விழாக்கள். இவை சங்கநூல்களில் குறிப்பிடப்பட்டுள்ளன. மூவேந்தரின் தலைநகரங்களிலும், ஏந்தாக அமைந்த குறிப்பிடத்தக்க இடங்களிலும் அவை நடைபெற்றன. மக்கள் மகிழ்ந்தாடும் விழா, ஆற்றுநீர்-விழா, கடலாடு-விழா, கலம்(நாவாய்) ஓட்டும்-விழா என அவை பலதரப்பட்டிருந்தன.

இந்திர விழா
-----------

புகாரில், காவிரியாறு கடலொடு கலக்குமிடத்தில் நடைபெற்ற இந்த விழாவைச் சிலப்பதிகாரம் கானல்வரி என்னும் காதைப்பகுதியில் காணலாம்.

உள்ளிவிழா
---------

வஞ்சியில் உள்ளிவிழா சிறப்பாக நடைபெறும்.  மணி அரை யாத்து ஆடும் உள்ளிவிழா - இன்றும் மாரியம்மன் கோயில் விழாக்களில் நடைபெறுகிறது

ஓண நன்னாள்
----------

மதுரையில் திருமாலுக்கு உகந்த திருவோண நாளில் விழா நடைபெற்றது. 

இன்னிசை முழக்குடன் வேலன் முருகேறி ஆடவும், மகளிரும் மைந்தரும் முருகனைப் பேணித் தழூஉப் பிணைந்து குரவை ஆடவும், ஆட்டும் பாட்டுமாக பேரிசை நன்னன்(முருகன்) பெரும்பெயர் விழாவாகத் தெருவெங்கும் விழா நடந்தது.

பங்குனி விழா
------------

உறந்தை என்னும் உறையூரில், பங்குனி உத்தர நாளில் காவிரியாற்று மணலில் இந்த விழா நடைபெறும். சோழ அரசர்களும் இதில் கலந்துகொள்வர்.

இதனைப் பங்குனி முயக்கம் எனவும் கூறுவர்.

புதுப்புனல் விழா
----------------

கூடல் என்னும் மதுரையில், வையை வெள்ளத்தில் நடைபெற்ற புதுப்புனல் விழா பற்றிப் பரிபாடலில், வையை என்னும் தலைப்பின் கீழும், மதுரை என்னும் தலைப்பின் கீழும் வரும் பாடல்களில் விரிவாகப் பேசப்படுகிறது. பரிமுக அம்பி, கரிமுக அம்பி போன்றவற்றில் ஏறி உலா வந்தது பற்றியும், அவை முன்புறமாகவும், பின்புறமாகவும் சென்றது பற்றியும் அவற்றில் சொல்லப்பட்டுள்ளன.

புனல்விழா
---------

கழாரில், காவிரியாற்று ஊற்றுநீரில், கரிகாலன் முன்னிலையில், கரிகாலன் மகள் ஆதிமந்தி ஆர்வமுடன் பார்த்துக்கொண்டிருக்கும்போது, ஆட்டனத்தியும், காவிரி என்பவளும் நீச்சல் நடனம் ஆடினர்.

முந்நீர் விழா
-------------

பஃறுளியாறு கடலோடு கலக்கும் குமரிமுனையில் இந்த விழா நடைபெற்றது. பாண்டியன் பல்சாலை முதுகுடுமியின் ‘தங்கோ’ முந்நீர் விழவின் நெடியோன். இவன் பஃறுளி ஆற்று மணல்வெளியில் இருந்துகொண்டு யாழிசைப் பாணர்களுக்கு அவ்வாற்றில் வரும் செந்நீர் வெள்ளம் போலப் பொன்னணிகளை வழங்கினான். இவன் முந்நீர் விழா நடத்தியவன். முந்நீர் விழா என்பது நாவாய்த் திருவிழா.

சோழன் கரிகாலனின் முன்னோர் ‘நளியிரு முந்நீர் நாவாய் ஓட்டி’ வாணிகம் செய்தவர்.  சேர அரசன் குட்டுவன் பிற கலங்கள் கடலில் செல்லாவண்ணம் தன் கலங்களை (நாவாய்களை) ஓட்டியவன். இவற்றை ஒப்பிட்டு எண்ணும்போது முந்நீர்விழா என்பது மரக்கல-விழா என்பது தெளிவாகும்.

அடிக்குறிப்பு
-------------

1. ↑  குடையொடு கழுமலம் தந்த நற்றேர்ச் செம்பியன் பங்குனி விழவின் உறந்தையொடு, உள்ளி விழவின் வஞ்சியும் சிறிதே - நற்றிணை – சான்றோர் 8 கொங்கர் மணி அரை யாத்து மறுகில் ஆடும் உள்ளிவிழாப் போல அலர் தூற்றுகின்றனர். \அகம் 368
2. ↑  கணங்கொள் அவுணர் கடந்த பொலந்தார் மாயோன் மேய ஓண நன்னாள் போர்மறவர்கள் விழாக் கொண்டாடி மகிழ்ந்தனர். - மதுரைக்காஞ்சி 591
3. ↑  மதுரைக்காஞ்சி 611-619
4. ↑  குடையொடு கழுமலம் தந்த நற்றேர்ச் செம்பியன் பங்குனி விழவின் உறந்தையொடு, உள்ளி விழவின் வஞ்சியும் சிறிதே - நற்றிணை – சான்றோர் 8
5. ↑  சோழர் இன்கடுங் கள்ளின் உறந்தை ஆங்கண் வருபுனல் நெரிதரும் இகுகரைப் பேரியாற்று உருவ வெண்மணல் முருகு சாறு தண்பொழில் பங்குனி முயக்கம் - அகநானூறு 137
6. ↑  புறநானூறு 9.
7. ↑  புறநானூறு 35
**ஜான் புரூஸ் நார்டன்** (John Bruce Norton) (8 சூலை 1815 - 13 சூலை 1883) என்பவர் பிரித்தானிய வழக்கறிஞரும் கல்வியாளருமாவார். இவர் மதராஸ் மாகாணத்தின் தலைமை வழக்கறிஞராக பணியாற்றினார். இவர் வழக்கறிஞரும் இந்திய விடுதலை இயக்க செயற்பாட்டாளருமான எர்ட்லி நார்டனின் தந்தை ஆவார் .

ஆரம்பகால வாழ்க்கை
-----------------

ஜான் புரூஸ் நார்டன் 1815 இல் லண்டனில் பிரித்தானிய படை வீரரும், வழக்கறிஞருமான ஜான் டேவிட் நார்டனுக்கு (1787-1843) மகனாக பிறந்தார். ஜான் டேவிட் நார்டன் 1841–42ல் சென்னை உச்ச நீதிமன்ற நீதிபதியாக பணியாற்றினார். ஜான் புரூஸ் நார்டன் தனது கல்வியை ஹாரோ மற்றும் ஆக்ஸ்போர்டில் உள்ள மெர்டன் கல்லூரியில் பயின்றார். பின்னர் சட்டம் பயின்ற இவர் 1841 இல் லிங்கனின் இன் நீதிமன்றத்தில் வழக்கறிஞராக பதிவுசெய்து கொண்டார். 

நார்டன் ஒரு ஆர்வமிக்க துடுப்பாட்ட வீரராக இருந்தார். 1832-33 காலக்கட்டத்தில் ஹாரோ கிரிக்கெட் லெவனில் விளையாடினார்.

தொழில்
------

நார்டன் தனது தந்தையுடன் 1842 இல் இந்தியாவுக்குச் சென்று சென்னை வழக்கறிஞர் வேலையைத் தொடங்கினார். 1845 ஆம் ஆண்டில் அரசாங்க வழக்கறிஞராக நியமிக்கப்பட்ட இவர் 1845 முதல் 1862 வரை பணியாற்றினார். 1863 ஆம் ஆண்டில் இவர் சென்னை அரசு தலைமை வழக்கறிஞராக நியமிக்கப்பட்டார். இப்பதவியல் 1863 முதல் 1871 இல் ஓய்வு பெறும் வரை பணியாற்றினார். 

நார்டன் 1843இல் சென்னையின் ஷெரீஃப்பாக நியமிக்கப்பட்டார். இப்பதவியல் 1843 முதல் 1845 வரை இவர் இருந்தார். மேலும் இவர் சென்னை சட்டமன்ற உறுப்பினராக 1862 முதல் 1868 வரை இருந்தார்.

குறிப்புகள்
-----------

1. ↑  Mr. Eardley Norton." Times [London, England] 16 July 1931: 14. The Times Digital Archive. Web. 2 Apr. 2014

* "Norton, John Bruce". *Dictionary of National Biography* **41**. (1895). London: Smith, Elder & Co.
கைட்ரிடியோமைகோசிஸ் தொற்றுக்கு ஆளான தவளை
Chytridiomycosis in *Atelopus varius*—two sporangia containing numerous zoospores are visible.
**கைட்ரிடியோமைகோசிஸ் (Chytridiomycosis)** என்பது நீர் நிலவாழ்வனவற்றுக்கு பூஞ்சைகளால் ஏற்படும் நோய்த்தொற்று ஆகும். இது பெரும்பாலும் கைட்ரிடு எனும் பூஞ்சையால் ஏற்படுகிறது. கைட்ரிடியோமைகோசிஸ் பாதிப்பால் மேற்கு வட அமெரிக்கா, நடு அமெரிக்கா, தென் அமெரிக்கா, கிழக்கு ஆஸ்திரேலியா, கிழக்கு ஆப்பிரிக்கா (தன்சானியா) மற்றும் கரிபியனின் டொமினிக்கா மற்றும் மொன்செராட் ஆகிய பகுதிகளில் உள்ள பெருமளவிலான நில நீர்வாழ்வன இனங்களின் அழிவுக்குக்குக் காரணமாக கருதப்படுகிறது. எதிர்காலத்தில் புதிய உலகில் இந்த நோயின் ஆபத்து மிகுதியாக உள்ளதாக கருதப்படுகிறது. இந்த நோயை உருவாக்கும் பூஞ்சைகளை கட்டுப்படுத்த பல வழிகள் உள்ளன, என்றாலும் அவை பெரிய அளவுக்கு சாத்தியமுள்ளதாக நிரூபிக்கப்படவில்லை. உலகளாவில் 30% நிலப்பகுதிகளில் இந்த நோய் பாதிப்பு உள்ளதாக அறியப்படுகிறது. உலகளாவில் நீர் நிலவாழ்வினவற்றின் எண்ணிக்கைச் சரிவுக்கான காரணியாக இந்நோய் குறிப்பிடப்படுகிறது.

இந்தப் பூஞ்சையானது நீர்நிலவாழ்விகளான தவளைகளின் தோலில் வளர்கிறது. இதனால் அவற்றின் உடலில் இருக்கும் ஈரத்தன்மையின் சமநிலையில் பாதிப்பு ஏற்படுகிறது. எனவே, அவற்றின் உடலுக்குள் உதிரப்போக்கு ஏற்பட்டு, மாரடைப்பால் இறக்கின்றன.

பரவியவிதம்
----------

ஆப்பிரிக்கத் தவளை (ஸெனோபஸ் லெவிஸ்) மற்றும் அமெரிக்கப் பெரிய தவளை (லித்தோபேட்ஸ் கேட்ஸ்பியன்ஸ்) ஆகியவை இந்தப் பூஞ்சானைப் பரப்பும் கடத்திகளாக உள்ளன. இந்தத் தவளை வகைகள் பூஞ்சைகளுக்கு எதிராகப் போராடும் நோய் எதிர்ப்பு ஆற்றலைக் கொண்டிருக்கின்றன. மீன்பிடித் தொழிலுக்காகப் பல நாடுகளுக்கும் அதிக அளவில் இவை ஏற்றுமதி செய்யப்படுகின்றன. பூஞ்சை பாதிப்புக்கு உள்ளான இவ்வகைத் தவளைகள் வழியாக இதர நாடுகளில் உள்ள தவளைகளுக்கு இந்தப் பூஞ்சை நோய் பரவின.

கடந்த 2013 - 2015 ஆண்டுகளில் இந்தப் பூஞ்சையின் தாக்கம் பற்றி ஆராய தமிழ்நாடு, கேரளம், கர்நாடகம், மகாராஷ்டிர மாநிலங்களின் சில காடுகளில் ஆய்வுகள் மேற்கொள்ளப்பட்டன. தொடர்ச்சியான ஆய்வுக்குப் பிறகு, தமிழக, கேரள பகுதியைச் சார்ந்த தவளை இனங்களை இந்தப் பூஞ்சை தாக்கி இருப்பது தெரியவந்துள்ளது.

மேற்கோள்கள்
-----------

1. ↑  "*Nectophrynoides asperginis*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2011.2*. பன்னாட்டு இயற்கைப் பாதுகாப்புச் சங்கம். 2009.
2. ↑  Olson, Deanna H.; Aanensen, David M.; Ronnenberg, Kathryn L.; Powell, Christopher I.; Walker, Susan F.; Bielby, Jon; Garner, Trenton W. J.; Weaver, George *et al*. (2013). Stajich, Jason E. ed. "Mapping the Global Emergence of *Batrachochytrium dendrobatidis*, the Amphibian Chytrid Fungus". *PLoS ONE* **8** (2): e56802. doi:10.1371/journal.pone.0056802. பப்மெட்:23463502. பப்மெட் சென்ட்ரல்:3584086. .
3. ↑  Stuart S. N.**Expression error: Unrecognized word "etal".** (2004). "Status and trends of amphibian declines and extinctions worldwide". *Science* **306** (5702): 1783–1786. doi:10.1126/science.1103538. பப்மெட்:15486254.
4. ↑  பிரவிண் குமார் (23 சூன் 2018). "தப்புமா தவளைகள்". *கட்டுரை*. தி இந்து தமிழ். 28 சூன் 2018 அன்று பார்க்கப்பட்டது.
**எச். பி. லவ்கிராஃப்ட்** அல்லது **ஹெச். பி. லவ்கிராஃப்ட்** (*H. P. Lovecraft*, ஆகஸ்ட் 20, 1890 – மார்ச் 15, 1937) ஒரு அமெரிக்க ஆங்கில எழுத்தாளர். திகில் புனைவு, கனவுருப்புனைவு அறிபுனை ஆகிய பாணிகளில் எழுதியுள்ள இவர் 20ம் நூற்றாண்டு திகில் இலக்கியத்தின் முன்னோடிகளில் ஒருவராகக் கருதப்படுகிறார்.

லவ்கிராஃப்டின் படைப்புகள் பெரும்பாலும் அண்டத் திகில் (cosmic horror) என்ற கருப்பொருளைக் கொண்டு எழுதப்பட்டுள்ளன. வாழ்க்கை மனிதர்களின் மனங்களால் புரிந்து கொள்ள இயலாத ஒன்று, அண்டவெளி மனிதர்களுக்கு புலப்பட்டாத ஒன்று என்றும் லவ்கிராஃப்ட் கருதினார். கேதுலூ (Cthulhu) என்ற சக்தி வாய்ந்த வேற்றுலக உயிரினத்தை மையமாகக் கொண்டு லவ்பிராஃப்ட் எழுதிய புத்தகங்கள் உலகப்புகழ் பெற்றவை. லவ்கிராஃப்ட் இறந்து எழுபது ஆண்டுகள் கழிந்த பின்னும் கேதுலூ பற்றிய கதைகள் அடிக்கடி வெளியிடப்படுகின்றன. புதினங்கள் தவிர கேதுலூவைப் பற்றி நிகழ்பட ஆட்டங்கள், படக்கதைகள், படப்புதினங்கள் (graphic novels) என பலவகைப் புனைவுகள் உருவாகியுள்ளன. அவர் வாழ்ந்த காலத்தில் அவருக்கு இருந்த வாசகர் வட்டத்தைவிட அவரது மறைவுக்குக் பின்னால் பல மடங்கு புதிய வாசகர்கள் உருவாகியுள்ளனர்.

தாக்கங்கள்
----------

எட்கர் ஆலன் போ, கெர்டுரூட் பாரோஸ் பர்னெட் , ராபர்ட் டபிள்யூ சாம்பர்ஸ், டன்சானி பிரபு, ஆல்கெர்னான் பிளாக்வுட், அர்தர் மேக்கன், ஏ. மெர்ரிட், ஆஸ்வால்ட் ஸ்பெங்க்ளர், ஆகஸ்த்திய இலக்கியம்

பின்பற்றுவோர்
-------------

ஸ்டீபன் கிங், ஆகஸ்ட் டெர்லெத், ராபர்ட் புளோக், ஃபிரிட்ஸ் லைபர், ஹோர்ஹே லூயிஸ் போகேஸ், மிஷேல் ஹூல்பெக், ராபர்ட் ஈ. ஹோவார்ட், ராம்சே காம்பெல், ஆலன் மூர், ஜீன் வொல்ஃபே, சைனா மைவில், ஜார்ஜ் ஆர். ஆர். மார்ட்டின், குயேர்மோ டெல் டோரோ, நீல் கெய்மென், பிரையன் லும்லே

வெளியிணைப்புகள்
---------------

* எச். பி. லவ்கிராஃப்ட் ஐ.எம்.டி.பி இணையத்தளத்தில்
* ஹெச். பி. லவ்கிராஃப்ட் இணையதளம்
திருப்பரங்குன்றத்து முருகன் கோயிலில் **சங்க காலச்சிற்பங்கள்** காணப்படுவதைப் பரிபாடல் பாடலொன்று குறிப்பிடுகிறது. இவை கல்லில் வடிக்கப்பட்ட புடைப்போவியங்கள். இரண்டு கதைகளை விளக்கும் இந்தச் சிற்பங்கள் இருந்தது பற்றிய குறிப்புகள் அப்பாடலில் வருகின்றன.

பாடல் தரும் செய்தி
------------------

காமன், இரதி ஆகியோர் சிற்பங்கள் தனித்தனியாகவும், தழுவிநிற்கும் காட்சியாகவும் சிற்பங்கள் வடிக்கப்பட்டிருந்தன. (உடலியல் இன்பத்திற்கான ஆண் வடிவம் காமன் என்றும் பெண் வடிவம் இரதி என்றும் அழைக்கப்படுவது வடநூல் கதை வழக்கு. தமிழில் இவை குறிஞ்சித்திணையின் உரிப்பொருள்.) விழாக் காலத்தில் அங்குச் சென்றவர்களில் சிலர் அச்சிற்பங்களைப் பார்த்து இவை என்ன என்று வினவ, தெரிந்தவர்கள் அவற்றை விளக்கிச் சொல்வதாகப் பாடல் அமைந்துள்ளது. 

பதிலளித்தோர், கவுதம முனிவனின் மனைவி அகலிகை. கவுதமன் உருவம் கொண்டு வந்த இந்திரன் அகலிகையை ஏமாற்றி அவளோடு புணர்ந்தான். வெளியில் சென்ற கவுதமன் திரும்பியபோது உண்மை வெளியாயிற்று. இந்திரன் பூசை(பூனை) உருவம் கொண்டு நழுவினான். கவுதம முனிவன் சினம் கொண்டு இருவரையும் சபிக்க அகலிகை கல்லானாள். எனும் கதையை விளக்கும் சிற்பங்கள் இவை என உரைத்ததைப் பாடல் சுட்டுகிறது. 

பாடல் குறிக்கும் கதைப் புராணக் கதை. இதில் ஏமாற்றுப் புணர்ச்சி உள்ளதால் தமிழில் வரும் மருதத்திணையின் உரிப்பொருளோடு ஒப்பிட முடியாது.

அடிக்குறிப்பு
-------------

1. ↑   சங்கம் மருவிய காலமான கி.பி. மூன்றாம் நூற்றாண்டு
2. ↑  
ஒன்றிய சுடர்நிலை உள்படுவோரும்,  

'இரதி காமன், இவள் இவன்' எனாஅ,  

விரகியர் வினவ, வினா இறுப்போரும்;  

'இந்திரன், பூசை: இவள் அகலிகை; இவன்  

சென்ற கவுதமன்; சினன் உறக் கல் உரு  

ஒன்றிய படி இது' என்று உரைசெய்வோரும்:  

இன்ன பலபல எழுத்து நிலை மண்டபம்,  

துன்னுநர் சுட்டவும், சுட்டு அறிவுறுத்தவும்,  

நேர் வரை விரி அறை வியல் இடத்து இழைக்கச்  

சோபன நிலையது துணி பரங்குன்றத்து  

மாஅல் மருகன் மாட மருங்கு. (பரிபாடல் 19 அடி 49-59)
**ஜான் பீட்டர்** (*John Peter*) என்பவர் ஒரு இந்திய திரைப்பட இசையமைப்பாளர் ஆவார். இவர் முக்கியமாக தமிழ் படங்களுக்கு இசை அமைத்தார்

தொழில்
------

*பிரதி ஞாயிறு 9.30 முதல் 10.00* (2006) படத்தில் இசைக்கலைஞராக பணியாற்றுவதற்கு முன்பு பீட்டர் ஒரு அதிகாரியாக பணியாற்றினார். இப்படம் தாமதமாக வெளியானது. பின்னர் இவர் ஹரிகுமருடன் நெருக்கமாகப் பணியாற்றினார். அவரின் *மதுரை சம்பவம்* (2009) மற்றும் *போடிநாயக்கனூர் கணேசன்* (2011) ஆகிய பாடல்களுக்கு இசையமைக்க வாய்ப்பு அளித்தார்.   இதேபோல், வடிவுடையான் இவருக்கு இரண்டு படங்களில் பணிபுரியும் வாய்ப்பை வழங்கினார். அதாவது *கன்னியும் காளையும்* *செம காதல்* மற்றும் *சௌகார்பேட்டை* (2015) ஆகிய படங்களாகும். 2015 களில், இவர் லிங்குசாமி தயாரித்து விஜய் வசந்த் நடித்த வண்ண ஜிகினா படத்தில் பணியாற்றினார் .

இசைத்தொகுப்பு தரவுத்திரட்டு
---------------------------

* படம் வெளியான தேதியைப் பொருட்படுத்தாமல் பாடல் தொகுதி வெளியீட்டு வரிசையில் வெளியிடப்பட்ட படங்கள்.

| ஆண்டு | படம் | குறிப்புகள் |
| --- | --- | --- |
| 2005 | *நீயே நிஜம்* |  |
| 2005 | *ரகசிய சினேகிதனே* |  |
| 2006 | *பிரதி ஞாயிறு 9.30 டூ 10.00* |  |
| 2006 | *வஞ்சகன்* |  |
| 2009 | *மதுரை சம்பவம்* |  |
| 2011 | *மிஸ்டர் ராஸ்கல்* | தெலுங்கு படம் |
| 2011 | *ஒத்திகை* |  |
| 2011 | *போடிநாயக்கனூர் கணேசன்* |  |
| 2013 | *சொகுசுப் பேருந்து* |  |
| 2014 | *பகடை பகடை* |  |
| 2014 | *கன்னியும் காளையும் செம காதல்* |  |
| 2015 | *வண்ண ஜிகினா* |  |
| 2015 | *சௌகார்பேட்டை* |  |
| 2016 | *சாயா* |  |

குறிப்புகள்
-----------

1. ↑
2. ↑  "Archived copy". 16 February 2016 அன்று மூலம் பரணிடப்பட்டது. 9 February 2016 அன்று பார்க்கப்பட்டது.CS1 maint: archived copy as title (link)
3. ↑
4. ↑
5. ↑
**சேணை தொட்டு வைத்தல்** பிறந்த குழந்தையின் நாவில் இனிப்புச் சுவையுடைய நீர்மத்தினை வைக்கும் இந்து சமய சடங்காகும். சேணை வைக்க பெரும்பாலும் தேனும், பாலுடன் கலந்த நெய்யும் பயன்படுத்தப்படுகின்றன.  சேணை வைக்க இனிப்பு கலந்த தண்ணீரையும் பயன்படுத்துகின்றார்கள்.  இச்சடங்கினை சேனை வைத்தல், சேனை தொடுதல் என்றும் அழைக்கின்றர். வடமொழியில் மேதா ஜனனம் என்கின்றனர்.

தங்க மோதிரம் போன்றவற்றை சிலமுறை தேய்த்து அதில் தேன் கலந்து தருவதும் உண்டு. பசு நெய், தேன் ஆகியவற்றை கலந்து தங்கம் அல்லது வெள்ளி கிண்ணத்தில் வைத்து ஒரு தங்கத்துண்டினை (மோதிரம் போன்றவற்றை) அழுத்தி உரைத்து குழந்தைக்கு ஊட்டுகின்றனர்.

சடங்கிற்கான காரணம்
------------------

சேணை என்ற சொல்லுக்கு புத்தி என்ற பொருளாகும். சேணை தொட்டு வைக்கும் பெரியவரின் குணத்தினை அக்குழந்தையும் பெற்று வாழ்வில் சிறக்கும் என்ற நம்பிக்கை அடிப்படையில் இந்த சடங்கு நடத்தப்படுகிறது. 

இந்தச் சேனை தொடுதல் என்பது என்பது சேய்+நெய்+தொடுதல் என்பதன் திரிபாக கருதப்படுகிறது.

சடங்கினைச் செய்ய தேர்ந்தெடுத்தல்
--------------------------------

குடும்பத்திலுள்ளோர்களின் குணநலன்கள் மற்றும் வாழ்க்கை முறை ஆகியவற்றை அறிந்து சேனை வைப்போர் தேர்ந்தெடுக்கப்படுகின்றனர். வயதிலும் அனுபவத்திலும் மூத்தோரும், வாழ்க்கையில் அதிகப்படியான இன்பங்களை சந்தித்தவர்களுர்களுக்கும் தேர்ந்தெடுக்கும் போது முன்னுரிமை அளிக்கப்படுகிறது.

ஆதாரங்கள்
---------

1. ↑  பிறந்தவுடன் குழந்தையைப் பராமரிக்கும் முறைகள்- தினமணி நாளிதழ்
2. ↑  சேணை தொட்டு வையுங்கள்- தினமலர் கோவில்கள்
[*தொடர்பிழந்த இணைப்பு*]
3. ↑  ஆயுள் காக்கும் ஆயுர்வேதம்: பிறந்த குழந்தை அறிவாளியாக வளர! தினமணி 15 மே 2015
4. ↑  அகராதி
5. ↑  சேணை தொட்டு வையுங்கள்- தினமலர் கோவில்கள்
[*தொடர்பிழந்த இணைப்பு*]
6. ↑  வாழ்க்கை வட்டச் சடங்குகள் தமிழாய்வு தளம்
**பசுபதிநாதன்** என்பவர் சேலத்தைச் சேர்ந்த சுவரெழுத்து கலைஞர். இவர் 30 ஆண்டுகளுக்கு மேலாக சினிமா விளம்பரங்கள் எழுதிக்கொண்டிருக்கிறார். இவர் கடந்த 19 ஆண்டுகளாக சுவர்களில் பொன்மொழிகளை எழுதி வருகிறார். இவர் பொன்மொழிகளை எம் எம் எம் கார்னர் என்ற தலைப்பில் சுவரில் எழுதி வருகிறார்.

இவரைப் பற்றி
------------

இவர் சேலம் மாநகரில் மட்டும் 30 இடங்களில் பொன்மொழிகள் எழுதி வருகிறார். இவர் ஓவ்வொரு வாரமும் புதிதாக சுவரில் எழுதுவார். இவர் செவ்வாயன்று சுவரை அழித்துவிட்டு புதனன்று புதிய பொன்மொழிகளை எழுதிவிடுகிறார். அவை வியாழன் முதல் அடுத்த வாரம் செவ்வாய் இரவு வரை அப்படியே இருக்கும். இவர் இதனைத் தனது சொந்தச் செலவில் செய்து வருகிறார். "Inspiration through Ideation" என்ற தலைப்பில் டெட் நிகழ்ச்சி ஒன்றில் சேலம் மாநகரில் ஜூன் 9ஆம் தேதி 2012ல் உரையாற்றியுள்ளார்.

இவரைப்பற்றிய ஒளிப்படக்காட்சி
----------------------------

* (வி)சித்திரச் சுவர்கள் - a documentary on Salem MMM Corner

விருதுகள்
---------

சேலம் கன்சுயுமர் வாய்ஸ் என்ற அமைப்பு இவரது சேவையைப் பாராட்டி சேலம் மாவட்ட ஆட்சியர் முன்னிலையில் மார்ச் 23, 2012ல் விருது வழங்கியுள்ளது.

வெளியிணைப்புகள்
---------------

* mmmcorner.com பரணிடப்பட்டது 2013-12-06 at the வந்தவழி இயந்திரம்

மேற்கோள்கள்
-----------

1. ↑
ஊராட்சி ஒன்றிய நடுநிலை பள்ளி, எச்சம்பட்டி
**எச்சம்பட்டி** அல்லது **எச்சனஹள்ளி** (*Echanahalli*) என்பது இந்தியாவின், தமிழ்நாடு மாநிலத்திலுள்ள கிருஷ்ணகிரி மாவட்டம், தேன்கனிக்கோட்டை வட்டம், ராயக்கோட்டை ஊராட்சியில் அமைந்துள்ள ஒரு கிராமமாகும். இக்கிராமம் இராயகோட்டை, தர்மபுரி சாலையில் உள்ளது. இக்கிராமம் வேப்பனஹள்ளி சட்டமன்ற தொகுதிக்கும், கிருஷ்ணகிரி மக்களவைத் தொகுதிக்கும் உட்பட்டது. எச்சம்பட்டில் தமிழ், கன்னடம், தெலுங்கு என பலதரப்பட்ட மொழி பேசும் மக்கள் வாழ்கின்றனர். இங்கு உள்ள மக்களுக்கு விவசாயம் , புளி மண்டி வணிகம் போன்றவை முதன்மை தொழிலாக உள்ளது.

அமைவிடம்
--------

இந்த ஊரானது மாவட்ட தலைநகரான கிருஷ்ணகிரியிலிருந்து 35 கிலோமீட்டர் தொலைவிலும், தேன்கனிக்கோட்டையிலிருந்து 40 கிலோமீட்டர் தொலைவிலும் உள்ளது.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 64, மொத்த மக்கள் தொகை 283, இதில் 146 ஆண்களும், 137 பெண்களும் அடங்குவர்.

பள்ளி
-----

இக்கிராமத்தின் நுழைவில் ஊராட்சி ஒன்றிய நடுநிலை பள்ளி அம்மைத்துள்ளது. இப்பள்ளி 1981 இல் தொடக்கபள்ளியாக துவங்கப்பட்டு, 2009 இல் நடுநிலைப்பள்ளியாக தரம் உயர்த்தபட்டுள்ளது. இப்பள்ளியில் எச்சம்பட்டி, குரும்பட்டி, எதிர்கோட்டை, ஜோடு ஆலமரம் ஆகிய பகுதிகளைச் சேர்ந்த குழந்தைகள் பயின்று வருகின்றனர்.

குறிப்புகள்
-----------

1. ↑  "Echanahalli Village in Denkanikottai (Krishnagiri) Tamil Nadu". *villageinfo.in*. 2021-11-29 அன்று பார்க்கப்பட்டது.
**சர்வதேச அணு ஆயுத ஒழிப்பு பிரசார குழு** சுருக்கமாக **ஐகேன்** **(International Campaign to Abolish Nuclear Weapons** (சுருக்கமாக **ICAN**, என உச்சரிக்கப்படுகிறது /ˈaɪkæn/ EYE-kan) என்பது உலகளாவிய அமைப்பாகும். இது அணு ஆயுதங்கள்மீதான தடை ஒப்பந்தத்தை முழுமையாக கடைப்பிடிக்கவும், முழுமையான செயல்படுத்தவும் செயல்பட்டு வருகிறது. ஐகேன் அமைப்பு 2007 ஆம் ஆண்டு துவங்கப்பட்டது. இவ்வமைப்பின் தலைமையகம் ஜெனிவாவில் உள்ளது. நூற்றுக்கணக்கான தொண்டு நிறுவனங்களின் கூட்டணியான இவ்வமைப்பு, 2017 ஆண்டுவாக்கில் 101 நாடுகளில் செயல்பட்டு வருகிறது.

அணுஆயுத ஒழிப்புக்காக போராடி வரும் இந்த அமைப்புக்கு 2017 ஆண்டு அமைதிக்கான நோபல் பரிசு வழங்கப்பட்டுள்ளது. "அணு ஆயுதங்கள் மீதான, `ஒப்பந்த தடையை உருவாக்க சிறப்பான களப்பணி ஆற்றியமைக்காக இந்த விருது"
எனக் குறிப்பிடப்பட்டுள்ளது.

பணிகள்
------

இந்த அமைப்பு துவக்கப்பட்டதில் இருந்து அணுஆயுத போரினால் ஏற்படும் விளைவுகளையும், துயரங்களையும் தொடர் பரப்புரை வழியாக விழிப்புணர்வு ஏற்படுத்தியும், ஆணுஆயுத எதிர்ப்பு நடவடிக்கைகளிலும், அணு ஆயுத சோதனை நடத்துவதற்கும் எதிர்ப்பு தெரிவித்து வருகிறது.
மேலும் அமெரிக்கா, வடகொரியா, ஈரான் ஆகிய நாடுகள் அணு ஆயுத உற்பத்தியை குறைத்ததில் இந்த அமைப்பின் பங்கு குறிப்பிடத்தக்கது. 2017 சூலை மாதம், ஐகேன் அளித்த அழுத்தத்தின் காரணமாக, 122 நாடுகள், படிப்படியாக அணு ஆயுதங்களை குறைத்து, தடை செய்யும் ஐ.நாவின் ஒப்பந்தத்தை எடுத்துக்கொண்டன. ஆனால், அணு ஆயுதங்களை வைத்துள்ளதாக அறியப்படும், இங்கிலாந்து, அமெரிக்கா உள்ளிட்ட 9 நாடுகள் இந்த ஒப்பந்தத்தில் கையெழுத்திடவில்லை என்பது குறிப்பிடத்தக்கது.

மேற்கோள்கள்
-----------

1. ↑  "The Nobel Peace Prize 2017". *www.nobelprize.org*. 6 October 2017 அன்று பார்க்கப்பட்டது.
2. ↑  "அணுஆயுத ஒழிப்பு அமைப்பான ஐகேன்னுக்கு அமைதிக்கான நோபல் பரிசு". *செய்தி*. தி இந்து தமிழ். 6 அக்டோபர் 2017. 8 அக்டோபர் 2017 அன்று பார்க்கப்பட்டது.
3. ↑  "அணு ஆயுத எதிர்ப்பிற்காக பணியாற்றிய அமைப்பிற்கு அமைதிக்கான நோபல் பரிசு". *செய்தி*. பிபிசி. 6 அக்டோபர் 2017. 8 அக்டோபர் 2017 அன்று பார்க்கப்பட்டது.
**பசுபதி போசு (Pasupati Bose)** இந்தியாவைச் சேர்ந்த ஒரு மருத்துவர் ஆவார். 1907 ஆம் ஆண்டு நவம்பர் மாதம் முதல் தேதியன்று இவர் பிறந்தார். ஓர் உடற்கூறியல் பேராசிரியராக இவர் பணிபுரிந்தார்.

தகவல்
-----

போசு 1923 ஆம் ஆன்டு முர்சிதாபாத் சில்லா பள்ளியில் தனது பள்ளிக் கல்வியைப் படித்து முதலிடம் பெற்றார். பள்ளியிலும் கல்லூரியிலும் எப்போதும் இவர் இரண்டாவதாக இருந்ததில்லை. மருத்துவம் படிக்க போசு கொல்கத்தா சென்றார். 1932 ஆம் ஆண்டு கொல்கத்தா பல்கலைக்கழகத்தில் மருத்துவத்தில் இளநிலை பட்டம் பெற்றார். பின்னர் மருத்துவ முனைவர் பட்டமும் பெற்றார். படிப்பில் முதல் தரம் பெற்றதோடு மட்டுமல்லாமல், 1000-மதிப்பெண்களுக்கு 968 மதிப்பெண்கள் எடுத்து தேர்ச்சி பெற்றார். 2007 ஆம் ஆண்டு வரையிலுங்கூட இம்மதிப்பெண் ஒரு சாதனையாக இருந்தது. மாணவராக இருந்தபோது இவருக்கு பல தங்கப் பதக்கங்கள் வழங்கப்பட்டன. போசு கொல்கத்தா மருத்துவக் கல்லூரியில் உடற்கூறியல் பேராசிரியராகச் சேர்ந்தார். 1938 ஆம் ஆண்டில் திருமணம் செய்து ஒரு மகன் மற்றும் ஒரு மகளுக்கு தந்தையானார்.

1952 ஆம் ஆண்டு இராக்பெல்லர் அறக்கட்டளையின் அழைப்பின் பேரில் போசு அமெரிக்கா சென்றார். அங்கு இவர் பல்வேறு அமெரிக்க பல்கலைக்கழகங்களில் விரிவுரைகளை வழங்கினார். அதைத் தொடர்ந்து, இங்கிலாந்து இராயல் கழகத்தின் உறுப்பினர் தகுதி என்ற பட்டம் இவருக்கு வழங்கப்பட்டது.

கொல்கத்தா மருத்துவக் கல்லூரியில் இவர் பணியாற்றிய கடைசி ஐந்து ஆண்டுகளில், நெருங்கிய தோழரும் அக்கால மேற்கு வங்க முதல்வருமான டாக்டர் பிதான் சந்திர ராயின் வேண்டுகோளின்படி போசு அக்கல்லூரியின் துணை முதல்வராக ஆனார்.

போசு 1979 ஆம் ஆண்டு தனது 72 ஆம் வயதில் இறந்தார். கொல்கத்தா மருத்துவக் கல்லூரியின் உடற்கூறியல் பேராசிரியராக அவர் எப்போதும் நினைவுகூரப்படுவார்.  *பசுபதி போசு லேன் என்ற* கொல்கத்தாவில் உள்ள ஒரு தெரு இவரது பெயரால் அழைக்கப்படுகிறது.

மேற்கோள்கள்
-----------

1. ↑  "Personalities" Kolkata Medical College பரணிடப்பட்டது 2007-07-01 at the வந்தவழி இயந்திரம்

புற இணைப்புகள்
--------------

* "ஆளுமைகள்" கொல்கத்தா மருத்துவக் கல்லூரி
சங்ககிரி கருஞ்சதை மயில் ரக சேவல்
**சங்ககிரி கருஞ்சதை கோழி** என்பது தமிழ்நாட்டினை பூர்விகமாகக் கொண்ட கோழி வகையாகும். இந்தக் கோழியானது கருஞ்சதை நாட்டுக் கோழி என்றும், சங்ககிரி சண்டைக் கோழி என்றும் அழைக்கப்படுகிறது. இந்தக் கோழியானது கத்திக்கட்டு என்ற ரகத்தினைச் சேர்ந்ததாகும். அதனால் கத்திக் கால் சண்டைக்காக பயன்படுத்தப்படுகின்றன.

தோற்றம்
-------

தமிழ்நாட்டில் சேலம் மாவட்டத்தில் உள்ள சங்ககிரி என்ற ஊரினை பூர்விகமாகக் கொண்டது. இந்த வகையான கோழிகள் கருங்கண், கருங்கால், கருந்தோல் போன்றவைகளைக் கொண்டது. 

சங்ககிரி கருஞ்சதை சேவல் மத்துக் கொண்டை, கத்திக் கொண்டை போன்ற கொண்டைகளைக் கொண்டிருக்கலாம். பொதுவாக சேவல்கள் 3 முதல் 5 கிலோ எடை வரையும், கோழிகள் 2 முதல் 3 கிலோ வரையும் எடையைக் கொண்டிருக்கும். இந்தக் கோழிகளின் முட்டை மற்ற நாட்டுக் கோழிகளைப் போன்று வெள்ளை மற்றும் பழுப்பு நிறத்தினைக் கொண்டவையாக உள்ளன.

நாட்டு மருத்துவம்
-----------------

கருங்கோழியானது மருத்துவக் குணம் கொண்டதாக நம்பப்படுகிறது.இவை குட்டம், காணாக்கடி, சிரங்கு, விரணங்கள், வாத நோய் போன்ற நோய்களுக்கு மருந்தாகவும், ஆண்மை பலத்திற்கான மருந்தாகவும் நம்பப்படுகிறது.

இந்து சமயத்தில்
---------------

நாட்டார் தெய்வங்களை வழிபடும் போது முப்பலி பூசை என்ற சடங்கு நடத்தப்படுகிறது. இதில் கருங்கோழி, கருப்பாடு, கரும்பன்றி பலியிடும் வழக்கம் இருந்துள்ளது.

காட்சியகம்
----------

சங்ககிரி கருஞ்சதை கோழி* சங்ககிரி கருஞ்சதைப் பெட்டை.சங்ககிரி கருஞ்சதைப் பெட்டை.
* சங்ககிரி கருச்சதைச் சேவல் பட்டா.சங்ககிரி கருச்சதைச் சேவல் பட்டா.

ஆதாரங்கள்
---------

1. ↑  டாக்டர்.வி.விக்ரம்குமார். "மரபு மருத்துவம்: மருந்தாகும் நாட்டுக் கோழி... நோய் தரும் பிராய்லர் கோழி". *இந்து தமிழ் திசை*.
2. ↑  "வரலாற்றின் அடையாளமாக கற்கோவில்!". *தினமலர்*.

வெளி இணைப்புகள்
---------------

| * பா
* உ
* தொ
இந்தியாவில் தோன்றிய கோழி இனங்கள் |
| --- |
| நாட்டினங்கள் | 
* அசில்
* சிறுவிடை
* கடக்நாத்
* நிக்கோபாரி
* மொட்டை கழுத்துக் கோழி

 |
| பெருவிடை வகைகள் | 
* கட்டமூக்கு கோழி
* கிளி மூக்கு கோழி
* விசிறி வால் கோழி
* மீட்டர் வால் கோழி
* சங்ககிரி கருஞ்சதை கோழி

 |
| கலப்பினங்கள் | 
* அசில் கிராஸ்
* காவேரி
* கிராம்பிரியா
* கிராமலட்சுமி
* கிரிராணி
* கிரிராஜா
* சுவர்ணதாரா
* தன்ராஜா
* நந்தனம் 1
* நாமக்கல் 1
* வனராஜா

 |
| 
* Category
* Commons page **Commons**

 |
**பன்னாட்டு ஆற்றல் முகமை** (*International Energy Agency*, **IEA**; பிரெஞ்சு மொழி: *Agence internationale de l'énergie*) 1973 எண்ணெய் நெருக்கடியை அடுத்து 1974ஆம் ஆண்டு பொருளியல் கூட்டுறவு மற்றும் வளர்ச்சிக்கான அமைப்பு (OECD) கட்டமைப்பை ஒத்து உருவாக்கப்பட்ட தன்னாட்சியான அரசுகளிடை அமைப்பு ஆகும். இது பாரிசிலிருந்து இயங்குகின்றது. ஐஈஏ துவக்கத்தில் எண்ணெய் வழங்கலில் இருந்த தடங்கல்களை நீக்குவதற்காகவும் பன்னாட்டு எண்ணெய் சந்தை மற்றும் பிற ஆற்றல் துறைகளின் புள்ளிவிவரத் தரவுகளுக்கான மையமாகவும் உருவாக்கப்பட்டது.

தனது உறுப்பினர் நாடுகளுக்கு கொள்கை அறிவுரையாளராக பொறுபாற்றும் ஐஈஏ உறுப்பினர் அல்லாத நாடுகளுடனும், குறிப்பாக சீனா, இந்தியா, மற்றும் உருசியா, வினையாற்றுகின்றது. இந்த முகமையின் உரிமைக்கட்டளை ஆற்றல் காப்பு, பொருளியல் மேம்பாடு, சூழலியல் பாதுகாப்பு ஆகியவற்றின் பயன்விளைவிக்கும் ஆற்றல் கொள்கைகளில் குவியப்படுத்தப்பட்டுள்ளது. மூன்றாவதின் அங்கமாக வானிலை மாற்றங்களைக் குறைப்பதில் குவியம் கொள்ளப்படுகின்றது. தவிரவும் மாற்று ஆற்றல் மூலங்களை அடையாளம் காணவும், அறிவார்ந்த ஆற்றல் கொள்கைகள், மற்றும் பன்னாட்டு ஆற்றல் தொழில்நுட்பக் கூட்டுறவு ஆகியவற்றிலும் பரந்தளவில் பங்கேற்கின்றது.

ஐஈஏ உறுப்பினர் நாடுகள் முந்தைய ஆண்டின் நிகர இறக்குமதியில் குறைந்தது 90 நாட்கள் இருப்பிற்கு இணையாக எண்ணெய் இருப்புநிலையை பராமரிக்க வேண்டும். சூலை 2009இன் முடிவில் ஐஈஏ உறுப்பினர்கள் அனைவரும் இணைந்து கிட்டத்தட்ட 4.3 பில்லியன் பீப்பாய்கள் (680,000,000 மீ3) எண்ணெய் இருப்பை வைத்திருந்தன.

செப்டம்பர் 1, 2015இல் பெய்த் பிரோல் புதிய செயல் இயக்குநராகப் பொறுப்பேற்றுக் கொண்டார். இதற்கு முன்னதாக டச்சு பொருளியியல் துறை அமைச்சராகவிருந்த மாரியா வான்டெர் ஊவன் பொறுப்பிலிருந்தார்.

மேற்சான்றுகள்
-------------

1. ↑  "IEA Energy Scenarios: Change We Have to Believe In". அலையன்ஸ் Knowledge. 2008-06-23. 2008-07-03 அன்று பார்க்கப்பட்டது.
2. ↑  "Environment". OECD/IEA. 2007-12-14 அன்று மூலம் பரணிடப்பட்டது. 2007-12-23 அன்று பார்க்கப்பட்டது.
3. ↑  "Fatih Birol ushers in new era for IEA—Takes office as Executive Director of global energy authority". *IEA*. 1 September 2015. 23 செப்டம்பர் 2016 அன்று மூலம் பரணிடப்பட்டது. 8 மே 2016 அன்று பார்க்கப்பட்டது.
**எச்1பி நுழைவிசைவு** என்பது,  ஐக்கிய அமெரிக்க நாடுகளுக்குள் நுழைவதற்கு, தற்காலிக வேலையாட்களுக்கு வழங்கப்படும் ஒரு வகையான நுழைவிசைவு ஆகும். இவ்வகையான நுழைவிசைவு வெளி நாடுகளிலிருந்து சிறப்புப் பணிகளை செய்ய அமெரிக்க நாடுகளுக்கு வருவோருக்கு வழங்கப்படுகிறது. அறிவியல், பொறியியல், மருத்துவம், உடற்கல்வி, கணிதம், சமூக அறிவியல், கணக்கியல், கலை உள்ளிட்ட பல்வேறு துறைகளில் இளங்கலை அல்லது அதற்கு இணையான பட்டம் பெற்றிருப்போருக்கு இவ்வகையான நுழைவிசைவு வழங்கப்படும்.

எச்1பி நுழைவிசைவு பெற தகுதிகள்
------------------------------

ஐந்து முக்கியமான தகுதிகள் எச்1பி நுழைவிசைவு பெற தேவைப்படுகின்றது. 

1. வேலை வழங்கும் அமெரிக்க நிறுவனம், வேலை பெறும் பிறநாட்டு ஊழியருக்காக இந்நுழைவிசைவிற்காக விண்ணப்பிக்க வேண்டும்.
2. இளங்கலைப் பட்டம் அல்லது அதற்கு நிகரான கல்வித்தகுதி அல்லது அப்பணியில் சேர்வதற்கான குறைந்தபட்ச கல்வித்தகுதி அல்லது சிறப்பான பணிகளை செய்ய தேவையான பயிற்சியும் அதற்கான சான்றிதழ்களுடன் கூடிய கல்வித்தகுதி.
3. கல்வித்தகுதிக்கு ஏற்ற பணியை மட்டுமே செய்ய வேண்டும்.
4. அப்பணிக்கான முழு ஊதியம் அல்லது குறைந்தபட்ச ஊதியம் வழங்கப்பட வேண்டும்.
5. நுழைவிசைவு எண்

காலக்கெடு
---------

எச்1பி நுழைவிசைவு வழக்கமாக மூன்று ஆண்டுகள் வரையில் வழங்கப்படுகிறது. அதன்பிறகு இரண்டு ஆண்டுகளும், தேவைப்பட்டால் மூன்று ஆண்டுகள் வரையிலும் நீட்டிக்க இயலும். ஐக்கிய அமெரிக்க நாடுகளின் பாதுகாப்புத் துறையில் பணிபுரிபவர்களுக்கு அதிகபட்சமாக பத்து ஆண்டுகள் அனுமதி வழங்கப்படுகிறது.

அனுமதி எண்ணிக்கை
----------------

ஒரு ஆண்டுக்கு 65,000 நபர்களுக்கு எச்1பி நுழைவிசைவு வழங்கப்படுகிறது. கூடுதலாக 20,000 முதுகலை பட்டதாரிகளுக்கு, இவ்வகையான நுழைவிசைவு புதிதாக வழங்கப்படும். பிரதி ஆண்டு அக்டோபர் முதல் தேதி அமெரிக்க கணக்கு வருடம் தொடங்குகிறது, அது முதல் ஆறு மாதங்களுக்கு உள்ளாகவே இவ்வகையான நுழைவிசைவு வழங்கப்படுகிறது; ஆயினும் ஏப்ரல் 1 முதல் இதற்கான விண்ணப்பங்கள் வரவேற்கப்படுகின்றன.

விண்ணப்பங்கள்
-------------

ஏப்ரல் 1 முதல், எச்1பி நுழைவிசைவிற்கான விண்ணப்பங்கள் வரவேற்கப்படுகின்றன. விண்ணப்பங்கள் குலுக்கல் முறையில் தேர்ந்தெடுக்கப்படுகின்றன.
2016-ம் ஆண்டு முதல் பணிசெய்வதற்காக 2,33,000 விண்ணப்பங்கள் வந்திருந்தன, அவற்றில் 65,000 இளங்கலை பட்டதாரிகளும், 20,000 முதுகலை பட்டதாரிகளும் குலுக்கல் முறையில் தேர்ந்தெடுக்கப்பட்டனர்.

ஆவணங்கள்
--------

கல்விச்சான்றிதழ்கள், வேலை வாய்ப்பு தகவல்கள், தற்குறிப்பு, ஊதிய விவரங்கள்பரணிடப்பட்டது 2012-09-16 at the வந்தவழி இயந்திரம், ஐ797, டிஎசு160, உள்ளிட்டவைகளை வேலை கொடுக்கும் நிறுவனம் ஊழியருக்காக சமர்ப்பிக்க வேண்டும்.

மேற்கோள்கள்
-----------

1. ↑  "Temporary (Nonimmigrant) Workers". ஆகத்து 27, 2015 அன்று பார்க்கப்பட்டது.
2. ↑  Understanding H-1B Requirements
3. ↑  "எல்1பி எச்1பி வித்யாசங்கள் (ஆங்கில மொழியில்)". ஆகத்து 27, 2015 அன்று பார்க்கப்பட்டது.
4. ↑  "USCIS Completes the H-1B Cap Random Selection Process for FY 2016". ஆகத்து 27, 2015 அன்று பார்க்கப்பட்டது.

வெளி இணைப்புகள்
---------------

* ஐக்கிய அமெரிக்க நாடுகளின் தொழிலாளர்கள் நலச்சங்கம் (ஆங்கில மொழியில்)
* U.S. Department of State information on H-1B visa பரணிடப்பட்டது 2010-09-04 at the வந்தவழி இயந்திரம்
* U.S. GAO Report on H-1B Problems, PDF format பரணிடப்பட்டது 2011-05-23 at the வந்தவழி இயந்திரம்
* H-1B Quota Updates from USCIS
பிரித்தானிய ராயல் சேணேவிப் படையின் வீரர்கள் 105 மிமீ இலகு தெறோச்சிகளுடன் ஒரு பயிற்சியின் போது.
**சேணேவி**[] (*artillery*) என்பது காலாட்படையின் துப்பாக்கிகளால் தாக்க முடியாத வரம்புகளையும் ஆற்றலையும் தாண்டி தாக்கக்கூடிய தன்மை கொண்ட கனரக இராணுவ ஆயுதங்களாகும். ஆரம்ப கால சேணேவிகள் இராணுவ முற்றுகையின் போது தற்காப்புச் சுவர்களையும், கோட்டைகளையும் தகர்க்கும் திறன் கொண்டதாக இருந்ததோடு, கனரக, அசைவிலா ஆயுதங்களின் உருவாக்கத்திற்கும் வழி வகுத்தது.

உண்மையில், "சேணேவி" என்ற சொல் சுடுகலன் (Gun) மற்றும் கவசம் கொண்ட எந்தவொரு படைவீரர்களையும் குறிக்கிறது..[*not in citation given*] துப்பாக்கி குண்டு மற்றும் தெறோச்சி[*தெளிவுபடுத்துக*] அறிமுகப்படுத்தப்பட்டதிலிருந்து, "சேணேவிகள்" என்பது பெரும்பாலும் தெறோச்சிகளைக் குறிக்கிறது.[] மேலும் தற்கால பயன்பாட்டில், பொதுவாக எறிகணை பயன்படுத்தும் பெருந்துப்பாக்கிகள், தெறோச்சிகள் கணையெக்கி மற்றும் உந்துகணை சேணேவிகள் ஆகியவற்றைக் குறிக்கிறது.

பொதுவான பேச்சில், "பீரங்கி" என்ற சொல் பெரும்பாலும் தனிப்பட்ட சாதனங்களைக் குறிக்க பயன்படுகிறது.[] இந்த பீரங்கி என்னும் சொல்லின் உண்மையான அடிப்படைப் பொருள் அயலான் என்பதே ஆகும்.[] எறிகணையினைச் செலுத்தும் பொறி அல்ல. அயலான் என்னும் பொருள்படும் போர்த்துக்கீசரின் விரங்கி (firangi) என்னும் சொல்லின் தமிழ்ப்படுத்தப்பட்ட வடிவமான பீரங்கி என்பதை இதற்கான தமிழ்ச்சொல்லாக வழங்கினர். இச்சொலானது தெலுங்கு, கன்னடம் ஆகிய மொழிகளிலும் இதே பொருளிலே வழங்கப்படுகிறது. அவற்றின் பாகங்கள் மற்றும் பொருத்துதல்களுடன் கூட்டாக, "உபகரணங்கள்" என்றழைக்கப்படுகின்றன.

மேலும் காண்க
------------

* மரபுசார் ஆயுதம்
* இணைந்த துமுக்கி
* எறிகணை
* ஏவுகணை
* பேரழிவு ஆயுதம்
* உந்துகணை பிலிறுந்திய கைக்குண்டு

மேற்கோள்கள்
-----------

1. ↑  "artillery | Definition, History, Types, & Facts". *Encyclopedia Britannica* (ஆங்கிலம்). 2020-09-24 அன்று பார்க்கப்பட்டது.
2. ↑  Bellamy, Christopher (2001), "artillery", *The Oxford Companion to Military History* (ஆங்கிலம்), Oxford University Press, doi:10.1093/acref/9780198606963.001.0001/acref-9780198606963-e-97, ISBN 978-0-19-860696-3, 2020-09-24 அன்று பார்க்கப்பட்டது
**நெடுங்குழு**அல்லது கூட்டம் அல்லது தொகுதி என்பது தனிமங்களின் அட்டவணையில் மேலிருந்து கீழாக அடுக்கப்பட்டுள்ள நெடுக்கு வரிசையைக் குறிக்கும். தனிம அட்டவணையில் மொத்தம் 18 நெடுங்குழுக்கள் உள்ளன. தனிமங்களின் அட்டவணையானது அணுக்களின் அமைப்பைப் பொருத்து ஒரு சீர்மையுடன் அடுக்கப்பட்டுள்ளது. இதனால், நெடுங்குழுக்கள் வேதியியல் தொடர்புடைய வரிசைகளாய் இருக்கின்றன. முன்பு பயன்பாட்டில் இருந்து வந்த அட்டவணையில் ரோம எண்கள் பயன்படுத்தப்பட்டன. இதே போன்று அமெரிக்க அட்டவணையிலும் ரோம எண்களே இருந்தன. தனிம அட்டவணையில் உள்ள தனிமங்கள் அவற்றின் தொகுதிகளில் ஒரே எலக்ட்ரான் அமைப்புகளைப் பெற்றுள்ளன. மேலும் அவை அவற்றின் வெளிக்கூட்டு சுழல் தடத்தில் (orbital) சம எண்ணிக்கையில் எலக்ட்ரான்களையும், ஒரே பண்புகளையும் பெற்றுள்ளன.

18 நெடுங்குழுக்களும் அவைகளின் பழைய மற்றும் புதிய எண்ககளின் வகைபடுத்திய அட்டவணை கீழே கொடுக்கப்பட்டுள்ளது.

தொகுதி
------

| புதிய ஐயுபிஏசி எண் | பழைய ஐயுபிஏசி எண் | அமெரிக்க எண் | பெயர் |
| --- | --- | --- | --- |
| நெடுங்குழு 1 | IA | IA | கார மாழைகள் அல்லது லித்தியம் தொகுதி |
| நெடுங்குழு 2 | IIA | IIA | காரக்கனிம மாழைகள் அல்லது பெரிலியம் தொகுதி |
| நெடுங்குழு 3 | IIIA | IIIB | இசுக்காண்டியம் தொகுதி |
| நெடுங்குழு 4 | IVA | IVB | டைட்டேனியம் தொகுதி |
| நெடுங்குழு 5 | VA | VB | வனேடியம் தொகுதி |
| நெடுங்குழு 6 | VIA | VIB | குரோமியம் தொகுதி |
| நெடுங்குழு 7 | VIIA | VIIB | மாங்கனீசு தொகுதி |
| நெடுங்குழு 8 | VIII | VIIIB | இரும்பு தொகுதி |
| நெடுங்குழு 9 | VIII | VIIIB | கோபால்ட் தொகுதி |
| நெடுங்குழு 10 | VIII | VIIIB | நிக்கல் தொகுதி |
| நெடுங்குழு 11 | IB | IB | செப்பு தொகுதி |
| நெடுங்குழு 12 | IIB | IIB | துத்தநாகம் தொகுதி |
| நெடுங்குழு 13 | IIIB | IIIA | போரான் தொகுதி |
| நெடுங்குழு 14 | IVB | IVA | கரிமம் தொகுதி |
| நெடுங்குழு 15 | VB | VA | நைத்ரசன் தொகுதி |
| நெடுங்குழு 16 | VIB | VIA | உயிர்வளிக்குழு அல்லது ஆக்சிசன் தொகுதி |
| நெடுங்குழு 17 | VIIB | VIIA | ஆலசன் அல்லது புளோரின் தொகுதி |
| நெடுங்குழு 18 | நெடுங்குழு 0 | VIIIA | அருமன் வாயு |

வேதியியல் தொடர்
---------------

ஆவர்த்தன அட்டவணையில் வேதியியல் தொடர் வேதியியல் தனிமங்களின் என்பது ஒரு வரிசையைக் குறிக்கும். இவ்வரிசையிலுள்ள தனிமங்களின் இயற்பியல் மற்றும் வேதியியல் பண்புகள் தொடரின் ஒரு முனையிலிருந்து மறு முனைக்குச் செல்லும்போது படிமுறையான வேறுபாடுகளைக் காட்டுகின்றன. வேதியியல் தொடர், ஆவர்த்தன அட்டவணைக்கு முன்னரே கண்டுபிடிக்கப்பட்டுவிட்டது.

பல வேதியியல் தொடர்கள் ஆவர்த்தன அட்டவணைக் கூட்டங்களை அச்சொட்டாக ஒத்துள்ளன. இது ஒரு தற்செயலான ஒற்றுமையல்ல. தனிமங்களை ஒரே கூட்டத்தில் சேர்ப்பதற்கு ஏதுவான இயல்பியல் பண்புகள், ஆவர்த்தன அட்டவணையில் அவற்றை ஒரே கூட்டத்தில் சேர்ப்பதற்கான அதே அணு ஒழுக்குப் புறவமைப்புக்களிலேயே தங்கியுள்ளது.

ஆவர்த்தன அட்டவணையின் வேதியியல் தொடர்கள்:

|  |  |
| --- | --- |
| கார உலோகங்கள் | (ஆவர்த்தன அட்டவணைக் கூட்டம் 1) |
| காரமண் உலோகங்கள் | (ஆவர்த்தன அட்டவணைக் கூட்டம் 2) |
| லந்தனைட்டுகள் |  |
| அக்டினைட்டுகள் |  |
| இடைநிலை உலோகங்கள் |  |
| குறை உலோகங்கள் |  |
| உலோகப்போலிகள் |  |
| உலோகமல்லாதவை |  |
| அலசன்கள் | (ஆவர்த்தன அட்டவணைக் கூட்டம் 17) |
| சடத்துவ வாயுக்கள் | (ஆவர்த்தன அட்டவணைக் கூட்டம் 18) |
|

இவற்றையும் பார்க்கவும்
----------------------

* நெடுங்குழு 16 தனிமங்கள் (ஆவர்த்தன அட்டவணைக் கூட்டம் 16)
* நைதரசன் கூட்டம் (ஆவர்த்தன அட்டவணைக் கூட்டம் 15)
* நாணய உலோகம் (ஆவர்த்தன அட்டவணைக் கூட்டம் 11)
* உயர் உலோகம்
* கார உலோகம்
* பிளாட்டினக் கூட்டம்
கைகையவன்சி இராச்சியம் is located in இந்தியாRaipurRaipurRatanpurRatanpurclass=notpageimage| நவீன இந்தியாவில் வம்சத்தின் தலைநகரங்களின் இருப்பிடம்
**கைகையவன்சி இராச்சியம்** (*Haihaiyavansi Kingdom*) என்பது கிழக்கு இந்தியாவில் உள்ள மகாநதியின் மேல் பகுதியில் இருந்த ஒரு பேரரசு ஆகும். இது இன்றைய சத்தீசுகர் மாநிலத்தையும், மேற்கு-மத்திய ஒடிசாவின் மத்திய பகுதியை உள்ளடக்கியிருந்தது. பொ.ச.12 முதல் 18-ஆம் நூற்றாண்டு வரை கைகையவன்சிகளால் இந்த இராச்சியம் ஆளப்பட்டது. இவர்கள் திரிபுரியின் காலச்சூரிகளின் ஒரு கிளையினராக இருந்தனர். மேலும் பல ஆண்டுகளாக தாய் வம்சத்தின் அடிமைகளாக ஆட்சி செய்தனர்.

இராச்சியம்
----------

மேல் நருமதை பள்ளத்தாக்கில் மையமாக இருந்த பத்தாம் நூற்றாண்டு காலச்சூரி அல்லது சேதி நாட்டின் கிழக்கு மாகாணமாக இந்த இராச்சியம் உருவானது. நவீன ஜபல்பூருக்கு அருகிலுள்ள தேவாரை (திரிபுரி) தலைநகராகக் கொண்டு காலச்சூரிகள் ஆட்சி செய்தனர். பதினொன்றாம் நூற்றாண்டில் இரத்தினபுரி கிளை, மேல் மகாநதிப் படுகையில் குடியேறியது. பன்னிரண்டாம் நூற்றாண்டில் அது சுதந்திர அரசானது. ஆறு நூற்றாண்டுகளுக்கும் மேலாக மகாநதியின் மேல் பகுதி இரத்தினபுரி காலச்சூரிகளின் வம்சாவளியைச் சேர்ந்த கைகையவன்சி மன்னர்களின் கட்டுப்பாட்டின் கீழ் இருந்தது. இந்த இராச்சியம் வடக்கு மற்றும் தென்னிந்தியாவிற்கு இடையேயான முக்கிய பாதைகளுக்கு கிழக்கே அமைந்திருந்தது. மேலும் 13-16 ஆம் நூற்றாண்டுகளில் முஸ்லிம் படையெடுப்புகளில் இருந்து தன்னைத் தடுத்துக் கொண்டது. பதினான்காம் நூற்றாண்டின் பிற்பகுதியில் ஒரு வம்சப் பிளவு இராச்சியத்தை வடக்கு, இரதன்பூரில் உள்ள பழைய கிளைக்கும் தெற்கே இராய்ப்பூரில் உள்ள இளைய கிளைக்கும் இடையில் பிரித்தது.

18-ஆம் நூற்றாண்டின் மராத்தியப் படையெடுப்புகளுடன் இராச்சியம் முடிவுக்கு வந்தது. போன்சலே குலத்தைச் சேர்ந்த மராட்டியர்கள் 18-ஆம் நூற்றாண்டின் தொடக்கத்தில் பெராரில் தங்களை நிலைநிறுத்திக் கொண்டனர். மேலும் 1743-இல் அண்டை நாடான கோண்டு இராச்சியமான தியோகரைக் கைப்பற்றினர். போன்சலேயர்கள் நாக்பூரைத் தங்கள் தலைநகராகக் கொண்டு, கிழக்கை கைகையவன்சி இராச்சியமாக விரிவுபடுத்தினர். மேலும் கிழக்கே வங்காளம் மற்றும் ஒடிசாவிற்குள் தாக்குதல் நடத்துவதற்கு ஒரு தளமாகப் பயன்படுத்தினார்கள். இராய்கர் 1741-இல் போன்சலேக்களிடம் வீழ்ந்தது. மேலும் 1744 வாக்கில் மராத்திய அரசின் மீதான கட்டுப்பாடு உறுதியாக நிறுவப்பட்டது.

இதனையும் பார்க்கவும்
--------------------

* ஹேஹேய நாடு

சான்றுகள்
---------

1. ↑  "Kalachuri Dynasty". 2009-03-31 அன்று பார்க்கப்பட்டது.
2. ↑  Om Prakash Misra 2003, ப. 14.
3. ↑  Richard Salomon 1996, ப. 154.

* Richard G. Salomon (professor of Asian studies) (1996). "British Museum stone inscription of the Tripurī Kalacuri prince Valleka". *Indo-Iranian Journal* **39** (2): 133–161. doi:10.1163/000000096790084999.
* .
* .
**பசீன் உடன்படிக்கை** *(Treaty of Bassein)* என்பது 1802 ஆம் ஆண்டு பூனா யுத்தத்திற்கு பிறகு, மராத்தியப் பேரரசின் பேஷ்வா இரண்டாம் பாஜி ராவுக்கும், ஆங்கிலேய கிழக்கிந்திய வணிக குழுவிற்கும் இடையில் கையெழுத்தான ஓர் உடன்படிக்கை ஆகும். இந்த உடன்படிக்கை மராட்டியப் பேரரசை கலைப்பதற்கான ஒரு தீர்க்கமான படிநிலையாகும். கிழக்கிந்திய கம்பெனி 1818 ஆம் ஆண்டில் மேற்கு இந்தியாவில் மராட்டியப் பேரரசின் பிரதேசங்களை அபகரிப்பதற்கு இந்த உடன்படிக்கை வழிவகுத்தது.

மராட்டியர்களின் உட்பூசல்
------------------------

மராட்டியர்களின் முக்கியத் தலைவரான நானா பட்னாவிசு 1800ஆம் ஆண்டு மறைந்தார். இதன் பிறகு, பிற மராட்டியத் தலைவர்களுக்கிடையே உட்பூசல் நிலவியது. பேசுவா இரண்டாம் பாகிராவ் சிந்தியாவை ஆதரித்ததால், கோபமடைந்த ஒல்கர் பேசுவாவின் பூனா மீது படையெடுத்தார். இப்போரில் பேசுவாவும், சிந்தியாவும் தோல்வி அடைந்தனர். பூனாவை கைப்பற்றிய ஒல்கர் அந்நகரை சூறையாடி, பெரும் கொள்ளை பொருளுடன் தனது தலைநகருக்குத் திரும்பினார். பீதியடைந்த பேசுவா இரண்டாம் பாஜிராவ் பசீன் என்ற இடத்துக்கு தப்பியோடினார். இந்த நிலையை சாதகமாக பயன்படுத்த நினைத்த வெல்லெஸ்லி பேசுவாவுக்கு ஆதரவு தந்தார்.

உடன்படிக்கை கையெழுத்தான நாள்
----------------------------

டிசம்பர் 31, 1802 அன்று வெல்லெஸ்லியின் துணைப்படைத் திட்ட உடன்படிக்கையில், பேஷ்வா இரண்டாம் பாஜிராவ் கையெழுத்திட்டார். இதன் விளைவாக, ஆங்கிலேயப் படைகள் ஆர்தர் வெல்லெஸ்லி தலைமையில் பூனாவிற்கு சென்று மே 13, 1803 அன்று இரண்டாம் பாகிராவை பேசுவா பதவியில் அமர்த்தியது. ஒல்கர் பூனாவில் இருந்து தப்பி ஓடினார்.

உடன்படிக்கையின் சாராம்சங்கள்
----------------------------

இந்த உடன்படிக்கையின் சாராம்சங்கள் பின்வருமாறு: 

* 6000 பேர் கொண்ட ஆங்கிலேயப் படையை பேஷ்வா பராமரிக்க வேண்டும்.
* 2.6 மில்லியன் ரூபாயை கிழக்கிந்தியக் கம்பெனிக்கு வழங்க வேண்டும்.
* பேஷ்வா வணிகக் குழுவின் அனுமதியின்றி யாருடனும் போர் செய்யக் கூடாது.
* பேஷ்வா வேறு எந்த ஐரோப்பியருடனும் தொடர்பு வைத்துக் கொள்ளக் கூடாது.
* சூரத், வதோரா தொடர்பான கோரிக்கைகள் எதுவும் பேசுவா உரிமை கோரக்கூடாது.
* பேசுவா அனைத்து ஐரோப்பியர்களையும் விடுவிக்க வேண்டும்..
* பேசுவாவின் வெளியுறவுக் கொள்கைகள் அனைத்தும் பிரித்தானியர்களின் ஆலோசனைக்கு பின்னரே முடிவு செய்யப்படவேண்டும்.

மதிப்பீடு
---------

* பசீன் உடன்படிக்கை வெல்லெஸ்லியின் துணைப்படைத் திட்டத்தின் மணிமகுடம் எனப் படுகிறது.
* மராட்டியர்கள் இந்த உடன்படிக்கையை அடிமை சாசனம் என்று குறிப்பிட்டனர்.

மேற்கோள்கள்
-----------

1. ↑  Naravane, M.S. (2014). *Battles of the Honorourable East India Company*. A.P.H. Publishing Corporation. பக். 66. பன்னாட்டுத் தரப்புத்தக எண்:9788131300343.

புற இணைப்புகள்
--------------

* 1802: Treaty of Bassein
* Encyclopædia Britannica – Treaty of Bassein